Blå Strek arkitekter AS
Store norske leksikon,Kunst og estetikk,Arkitektur og landskap,Arkitekter og arkitektur-institusjoner,Norske arkitekter og arkitektkontorer fra 1900 til i dag
Blå Strek arkitekter AS var et norsk arkitektfirma, etablert i Tromsø 1982 av Knut Eirik Dahl (født 1943), Gunnar Hageberg (født 1943) og Nils Mjaaland (født 1952). I 1988 gikk Hageberg ut av firmaet, i 1995 ble firmaet oppløst.
Blå Strek er blant annet kjent for bebyggelsen i Grønnegate 21–23 i Tromsø, som består av tre boliger, et hybelhus og et samisk senter innpasset i områdets gamle trehusbebyggelse (1985, tildelt Houens fonds diplom 2003).Blant prosjektene Blå Strek tegnet er Lofotakvariet i Kabelvåg (1989), boligområdet Bo i Nord i Tromsø og de to byggene Øvre og Nedre Lysthus for Teknisk avdeling ved Det humanistiske fakultet ved Universitetet i Tromsø (1991 og 1992), som er lagt slik at de sammen med beplantning utgjør en integrert del av et parklandskap. Les mer i Store norske leksikon arkitektur i Norge  arkitektur Litteratur Grønvold, Ulf: "Fortsatt blå : på egen hånd : Mjaaland og Dahl" i Arkitektur i Norge : årbok 2000, 112-23